**NOTA DE FUNDAMENTARE**

privind transmiterea unor terenuri

din proprietatea publică a statului în proprietatea

unităţii administrativ-teritoriale Crihana Veche, r-nul Cahul

|  |
| --- |
| 1. **Denumirea sau numele autorului și, după caz, a/al participanților la elaborarea proiectului actului normativ**
 |
|  Proiectul hotărârii de Guvern *privind transmiterea unor terenuri din proprietatea publică a statului în proprietatea unităţii administrativ-teritoriale Crihana Veche, r-nul Cahul* este elaborat de către Agenția Proprietății Publice la solicitarea Primăriei sat. Crihana Veche nr. 339 din 07.10.2024 și indicația Cancelariei de Stat nr. 29-06-10808 din 27.09.2024.  |
| 1. **Condițiile ce au impus elaborarea proiectului actului normativ**
 |
| 2.1. Temeiul legal sau, după caz, sursa proiectului actului normativ |
|  Elaborarea prezentului proiect de act normativ *privind transmiterea unor terenuri din proprietatea publică a statului în proprietatea unităţii administrativ-teritoriale Crihana Veche, r-nul Cahul* este elaborat în temeiul art.8 alin. (1) și alin. (2) din Legea nr.523/1999 cu privire la proprietatea publică a unităților administrativ-teritoriale și art. 14 alin. (3) din Legea nr. 121/2007 privind administrarea și deetatizarea proprietății publice, precum și Decizia Consiliului local nr. 06/15 din 03.10.2024 „*Cu privire la la acceptarea prin restituire a terenurilor agricole cu numere cadastrale: 1720208728 și 1720208729, de la Agenția Proprietății Publice către APL Crihana Veche, r-l Cahul.”*Corespunzător art. 8 alin. (6) din Legea nr. 523/1999 cu privire la proprietatea publică a unităților administrativ-teritoriale, autoritățile administrației publice locale au dreptul de a solicita transmiterea în proprietate publică unității administrativ-teritoriale respective a bunurilor imobile care sunt situate pe teritoriul ei și care pot fi folosite pentru satisfacerea nemijlocită a necesităților colectivității respective.  Este de menționat că terenurile cu numerele cadastrale 1720208728 (număr vechi 17202000300) și 1720208729 (număr veci 1720200301) prin Decizia Consiliului Sătesc Crihana Veche nr. 3/2 din 26.05.2002 ”*Cu privire la atribuirea suprafețelor de teren în folosință Departamentului Instituțiilor Penitenciare, Penitenciarului nr. 5 din mun. Cahul*”, au fost transmise din proprietatea UAT Crihana Veche în proprietatea statului din folosința Administrației Naționale a Penitenciarelor din subordinea Ministerului Justiției. La momentul emiterii deciziei respective, procedura legală de transmitere a terenurilor de la APL în proprietatea statului, nu a fost asigurată conform prevederilor legale valabile la momentul transmiterii. Astfel, Primăria sat. Crihana solicită restituirea terenurilor cu numerele cadastrale : 1720208728 și 1720208729 către APL Crihana Veche conform prevederilor cadrului legal în vigoare, or terenurile nu au fost valorificate timp de 15 ani.  Ministerul Justiției prin demersul nr. 01/2438 din 25.09.2024 și Administrația Națională a Penitenciarelor (Penitenciarul nr. 5), în calitate de autorități publice centrale care au deținut dreptul de administrare și gestiune asupra terenurilor respective până la data 01.03.2019, a informat că terenurile solicitate nu au fost utilizate/prelucrate de către entități ca fiind nerentabile pentru activitatea acestora, iar păstrarea acestora în folosința acestora nu este necesară.  Astfel, elaborarea proiectului este condiționată de necesitatea Primăriei sat. Crihana Veche de a valorifica terenurile agricole cu numerele cadastrale 1720208728 și 1720208729 conform destinației acestora, iar venitul și impozitul funciar va contribui semnificativ la bugetul local și la dezvoltarea economică și socială a localității.  |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Conform datelor din Banca centrală de date a cadastrului bunurilor imobile, terenurile agricole cu numerele cadastrale 1720208.728 (suprafața de 14,9682 ha) și 1720208.729 (suprafața de 6,0 ha), amplasate în sat. Crihana Veche, r-nul Cahul, sunt înregistrate la data de 15.12.2023, ca proprietate de stat a Republicii Moldova în temeiul Hotărârii Guvernului nr. 161/2019, din administrarea Agenției Proprietății Publice, deținute în folosința de către Penitenciarul nr. 5 din mun. Cahul în baza Titlului de autentificare a dreptului deținătorului de teren nr. 1720200300 din 13.09.2000.Consemnăm că terenurile respective au fost supuse delimitării după apartenență și domeniu în mod selectiv, fiind modificate numerele cadastrale și înregistrate în modul corespunzător, după cum urmează: 1720208.728 (număr cadastral vechi 1720200.300) și 1720208.729 (număr cadastral vechi 1720200.301), care se regăsesc în Anexa nr. 1 (sub pozițiile 1522 și 1523) LISTA terenurilor proprietate publică a statului, domeniul public, din administrarea Agenţiei Proprietăţii Publice, aprobată prin Hotărârea Guvernului nr. 161/2019.Astfel, ținând cont că terenurile respective nu sunt necesare pentru activitatea Administrației Națională a Penitenciarelor, și anume pentru Penitenciarul nr. 5 și nu au fost valorificate de către stat pe parcursul a 15 ani, menținerea acestora în proprietatea statului nu este necesară.  |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul prevede transmiterea, cu titlu gratuit, cu acordul Consiliului local Crihana Veche, din proprietatea statului, domeniul public, administrarea Agenției Proprietății Publice, în proprietatea unității administrativ-teritoriale Crihana Veche domeniul public, terenurile cu numerele cadastrale 1720208.728 (suprafața de 14,9682 ha) și 1720208.729 (suprafața de 6,0 ha). De asemenea, se prevede instituirea comisiei de transmitere și asigurarea transmiterii bunurilor imobile, în conformitate cu Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015. Concomitent se propune modificarea Anexei nr. 1 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice, prin excluderea pozițiilor nr. 1522 și 1523.  |
| 3.2. Opțiunile alternative analizate și motivele pentru care acestea nu au fost luate în considerare |
| Nu au fost identificate.  |
| **4. Analiza impactului de reglementare** |
|  4.1 Impactul asupra sectorului publicNu este aplicabil. 4.2 Impactul financiar și argumentarea costurilor estimativeImplementarea proiectului respectiv nu necesită alocarea mijloacelor financiare suplimentare din bugetul de stat. 4.3 Impactul asupra sectorului privatNu este aplicabil. 4.4 Impactul socialPrin transmiterea în proprietatea UAT Crihana Veche, a terenurilor agricole cu numerele cadastrale 1720208.728 și 1720208.729, autoritatea publică locală va interveni prompt pentru valorificarea terenurilor conform destinației, care va avea impact pozitiv asupra bugetului local și la dezvoltarea economică și socială a localității.  4.4.1 Impactul asupra datelor cu caracter personalNu este aplicabil. 4.4.2 Impactul asupra echității și egalității de genNu este aplicabil. 4.5 Impactul asupra mediuluiNu are impact direct asupra mediului.  4.6 Alte impacturi și informații relevanteNu au fost identificate.  |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil.  |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil. |
| **6. Avizarea și consultarea publică a proiectului actului normativ** |
|  Proiectul urmează a fi expediat spre avizare către Ministerul Dezvoltării Economice și Digitalizării, Ministerul Mediului, Ministerul Agriculturii și Industriei Alimentare, Ministerul Finanțelor, Ministerul Infrastructurii şi Dezvoltării Regionale, Ministerul Apărării, Ministerul Afacerilor Interne, Ministerul Educației și Cercetării, Ministerul Culturii, Ministerul Sănătății, Ministerul Energiei, Primăria sat. Crihana Veche.  În scopul respectării prevederilor Legii nr. 239/2008 privind transparența în procesul decizional, precum și a dispozițiilor art.20 din Legea nr. 100/2017 cu privire la actele normative, anunțul de inițiere a procesului de elaborare a prezentului act normativ a fost plasat pe pagina web oficială a Agenției Proprietății Publice [www.app.gov.md](http://www.app.gov.md) *(https://app.gov.md/proces-decizional/consultarea-publica-a-proiectului-hotaririi-guvernului-privind-propunerea-de-transmitere-a-unor-terenuri-din-proprietatea-comunei-drasliceni-raionul-criuleni-in-proprietatea-statului/)* și portalul web particip.gov.md. |
| **7. Concluziile expertizelor** |
|  Proiectul urmează a fi expediat spre expertizare anticorupție și expertiză juridică. |
| **8. Modul de încorporare a actului în cadrul normativ existent** |
| Prezentul proiect este elaborat în conformitate cu legislația în vigoare și nu necesită elaborarea, modificarea sau abrogarea altor acte normative.  |
| **9. Măsurile necesare pentru implementarea prevederilor proiectului actului normativ** |
| Agenția Proprietății Publice corespunzător prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015, va asigura transmiterea terenurilor respective din proprietatea statului în proprietatea UAT Crihana Veche.Titularul de drept va asigura operarea modificărilor în documentația cadastrală, în conformitate cu prevederile hotărârii aprobate și în modul stabilit de lege.  |

 **Director general Roman COJUHARI**